ᱜᱩᱱᱟ ᱦᱚᱱᱚᱛ
ᱜᱩᱱᱟ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱕᱒ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱫᱚ ᱜᱩᱱᱟ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱑᱒,᱔᱑,᱕᱑᱙ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱖᱓᱙᱐ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱨ ᱱᱚᱶᱟ ᱥᱤᱵᱽᱯᱩᱨᱤ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱨᱮ, ᱟᱥᱚᱠᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱨᱮ, ᱵᱤᱫᱤᱥᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ, ᱨᱟᱡᱽᱜᱚᱲ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱨᱮ, ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱡᱷᱟᱞᱣᱟᱲ ᱟᱨ ᱵᱟᱨᱟᱸ ᱦᱚᱱᱚᱛ ᱤᱫᱤ ᱛᱮ ᱥᱟᱢᱟᱝ ᱨᱮ, ᱥᱤᱵᱽᱯᱩᱨᱤ ᱦᱚᱱᱚᱛ ᱮᱛᱚᱢ ᱥᱟᱢᱟᱝ ᱨᱮ ᱵᱟᱥᱟ ᱟᱠᱟᱱᱟ ᱾ ᱥᱤᱱᱫᱷ ᱜᱟᱰᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱥᱟᱶᱛᱮ ᱠᱚᱧᱮ ᱥᱮᱫ ᱨᱮ ᱢᱮᱱᱟᱜᱼᱟ, ᱟᱥᱚᱠᱱᱚᱜᱚᱨ ᱦᱚᱱᱚᱛ ᱥᱟᱶᱛᱮ ᱥᱤᱢᱟᱹ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱜᱩᱱᱟ ᱦᱚᱱᱚᱛ ᱨᱮᱱᱟᱜ ᱯᱟᱨᱵᱟᱛᱤ ᱜᱟᱰᱟ ᱫᱚ ᱮᱛᱚᱢ ᱥᱟᱢᱟᱝ ᱱᱟᱠᱷᱟ ᱛᱮ ᱞᱤᱸᱜᱤᱱ ᱠᱟᱱᱟ ᱟᱨ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱵᱟᱨᱟᱸ ᱦᱚᱱᱚᱛ ᱥᱮᱫᱛᱮ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱞᱤᱸᱜᱤ ᱵᱚᱞᱚᱱ ᱢᱟᱲᱟᱝ ᱨᱮ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱵᱟᱨᱟᱝ ᱦᱚᱱᱚᱛ ᱥᱟᱶᱛᱮ ᱥᱤᱢᱟᱹ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱠᱟᱛᱮ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱴᱷᱟᱶ ᱠᱷᱚᱱ ᱠᱚᱧᱮᱼᱯᱟᱪᱮ ᱥᱮᱫ ᱚᱸᱰᱚᱠᱚᱜᱼᱟ ᱾
᱑᱕ ᱚᱜᱚᱥᱴ ᱒᱐᱐᱓ ᱨᱮ ᱜᱩᱱᱟ ᱦᱚᱱᱚᱛ ᱫᱚ ᱵᱟᱨ ᱴᱷᱟᱶ ᱨᱮ ᱦᱟᱹᱴᱤᱧ ᱮᱱᱟ ᱾ ᱩᱱ ᱨᱮ ᱥᱟᱢᱟᱝ ᱥᱮᱫ ᱫᱚ ᱟᱥᱚᱠᱱᱚᱜᱚᱨ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱜᱩᱱᱟ 24.65°N 77.32°E ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱔᱗᱔ ᱢᱤᱴᱚᱨ (᱑᱕᱕᱕ ᱯᱷᱤᱴ) ᱢᱮᱱᱟᱜᱼᱟ ᱾
ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱜᱩᱱᱟ ᱦᱚᱱᱚᱛ ᱫᱚ ᱢᱟᱞᱣᱟ ᱟᱨ ᱪᱚᱸᱵᱚᱞ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱠᱟᱱᱟ ᱾ ᱱᱚᱣᱟ ᱢᱟᱞᱣᱟ ᱵᱩᱨᱩ ᱜᱚᱰᱟ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱢᱟᱹ ᱫᱚ ᱯᱟᱨᱵᱚᱛᱤ ᱜᱟᱰᱟ ᱤᱫᱤ ᱛᱮ ᱱᱟᱯᱟᱭ ᱰᱤᱯᱷᱟᱭᱱᱮᱰ ᱢᱮᱱᱟᱜᱼᱟ ᱾ ᱯᱟᱨᱵᱚᱛᱤ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱨᱟᱡᱽᱜᱚᱲ ᱦᱚᱱᱚᱛ, ᱟᱨ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱡᱷᱟᱞᱟᱣᱟᱲ ᱟᱨ ᱠᱚᱴᱟ ᱦᱚᱱᱚᱛ ᱫᱚ ᱡᱚᱲᱟᱣᱟᱜ ᱯᱟᱪᱮ ᱥᱤᱢᱟᱹ ᱥᱟᱶᱛᱮ ᱚᱸᱰᱚᱠᱟᱜ ᱢᱩᱬ ᱜᱟᱰᱟ ᱠᱟᱱᱟ ᱾ ᱥᱤᱵᱷᱯᱩᱨᱤ ᱟᱨ ᱠᱚᱴᱟ ᱫᱚ ᱥᱚᱦᱚᱨ ᱠᱚᱧᱮ ᱨᱮ ᱢᱮᱱᱟᱜᱼᱟ ᱟᱨ ᱵᱤᱫᱤᱥᱟ, ᱵᱷᱚᱯᱟᱲ, ᱟᱨ ᱨᱟᱡᱽᱜᱚᱲ ᱫᱚ ᱥᱚᱦᱚᱨ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱥᱤᱱᱫᱷ ᱜᱟᱰᱟ ᱤᱫᱤ ᱛᱮ ᱰᱤᱯᱷᱟᱭᱱᱮᱰ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱟᱢᱟᱝ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱩᱱᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱒,᱔᱑,᱕᱑᱙ ᱦᱚᱲ ᱢᱮᱱᱟᱜ ᱠᱚᱣᱟ,[᱒] ᱛᱨᱤᱱᱫᱟᱫᱽ ᱟᱨ ᱴᱚᱵᱮᱜᱚ ᱨᱮᱱᱟᱜ ᱫᱤᱥᱚᱢ[᱓] ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱱᱤᱭᱩ ᱦᱮᱢᱯᱥᱮᱭᱟᱨ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾[᱔] ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱓᱘᱘ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾[᱒]
ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱙᱔ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱐᱐ ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾[᱒] ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱖.᱙᱑% ᱛᱟᱦᱮᱸ ᱠᱟᱱᱟ ᱾[᱒] ᱜᱩᱱᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱐ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱢᱮᱱᱟᱜᱼᱟ,[᱒] ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱕.᱑% ᱢᱮᱱᱟᱜᱼᱟ ᱾[᱒]
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱙.᱔᱑% ᱦᱚᱲ ᱮᱞ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱦᱤᱱᱫᱤ ᱨᱚᱲᱮᱫ ᱾[᱕]
᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ,[᱒] ᱜᱩᱱᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱘᱐,᱙᱗᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱒.᱒᱙% ᱟᱨ ᱛᱤᱨᱞᱟᱹ ᱭᱟᱜ ᱫᱚ ᱔᱗.᱗᱑% ᱢᱮᱱᱟᱜᱼᱟ ᱾ ᱜᱩᱱᱟ ᱨᱮ ᱥᱮᱪᱮᱫ ᱫᱚᱨ ᱫᱚ ᱘᱑.᱗% ᱢᱮᱱᱟᱜᱼᱟ, ᱜᱩᱱᱟ ᱨᱮ, ᱑᱓% ᱦᱚᱲ ᱮᱞ ᱖ ᱥᱟᱞ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱢᱚᱱᱫᱤᱨ ᱛᱷᱟᱱ ᱢᱤᱫ ᱵᱩᱨᱩ ᱨᱮ ᱢᱮᱱᱟᱜᱼᱟ ᱾ ᱢᱚᱦᱟᱨᱟᱡᱟ ᱡᱚᱭ ᱥᱤᱝ ᱟᱜ ᱯᱷᱮᱢᱚᱥ ᱠᱤᱞᱟ ᱵᱟᱡᱽᱨᱟᱝᱜᱚᱲ ᱫᱚ ᱜᱩᱱᱟ ᱠᱷᱚᱱ ᱘ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱟᱹᱛᱩ ᱨᱮ ᱢᱤᱫ ᱯᱷᱮᱢᱚᱥ ᱡᱮᱭᱱ ᱢᱚᱱᱫᱤᱨ ᱦᱚᱸ ᱢᱮᱱᱟᱜᱼᱟ, ᱱᱚᱣᱟ ᱡᱮᱭᱱ ᱯᱷᱤᱭᱟᱨ ᱣᱚᱨᱠ ᱠᱚ ᱢᱮᱛᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓ ᱦᱚᱸ ᱜᱩᱱᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱜᱩᱱᱟ ᱫᱚ ᱡᱭᱚᱛᱤᱨᱟᱫᱤᱛᱭᱟ ᱥᱤᱸᱫᱷᱤᱭᱟ ᱨᱮᱱᱟᱜ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ Decadal Variation In Population Since 1901
- ↑ ᱒.᱐ ᱒.᱑ ᱒.᱒ ᱒.᱓ ᱒.᱔ ᱒.᱕ "District Census 2011". Census2011.co.in. 2011. Retrieved 2011-09-30.
- ↑ US Directorate of Intelligence. "Country Comparison:Population". Retrieved 2011-10-01.
Trinidad and Tobago 1,227,505 July 2011 est.
- ↑ "2010 Resident Population Data". U. S. Census Bureau. Retrieved 2011-09-30.
New Hampshire 1,316,470
- ↑ 2011 Census of India, Population By Mother Tongue
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
Coordinates: 24°38′24″N 77°19′12″E / 24.64000°N 77.32000°E
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn ita_Latn eng_Latn eng_Latn eng_Latn sat_Olck gla_Latn